stanford-oval/wikipedia huggingface dataset:
טסיה טלס
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | Untold Stories of the E.R. | שרלין | פרק: "Deep Trouble" |
| 2014 | Package Deal | אישה | פרק: "Danny's New Job" |
| 2014 | רצף הזמן | עצמאית #2 | פרק: "The Dying Minutes" |
| 2014 | המכשפות מאיסט אנד | אחות | פרק: "A Moveable Beast" |
| 2014 | חוצה את הקווים | קנדרה | 4 פרקים |
| 2014 | ראש | מייגן | פרק: "Learning to Fly" |
| 2014 | פולשים | דניאלה | 2 פרקים |
| 2014 | חג המולד הגרוע ביותר של גראמפי קאט | ניקול | סרט טלוויזיה של Lifetime |
| 2014 | The Christmas Secret | פרמדיקית | סרט טלוויזיה של הולמרק |
| 2014 | Damaged | קייט לאק | סרט טלוויזיה של Lifetime |
| 2015 | איי זומבי | הולי וויאט | פרק: "Flight of the Living Dead" |
| 2015 | על טבעי | נני | פרק: "The Bad Seed" |
| 2015 | Autumn Dreams | ג'ובאנה יורגנסן | סרט טלוויזיה של הולמרק |
| 2020-2015 | המאה | אקו | תפקיד אורח (עונות 3-2) תפקיד משני (עונה 4) תפקיד ראשי (עונה 7-6); 54 פרקים |
| 2017 | נמלטים | טריסיה | פרק: "Phaecia" |
| 2018–2017 | הנוסעים בזמן | פייק | 2 פרקים |
| 2018 | גופה באמבטיה | טרי | סרט טלוויזיה של Lifetime |
| 2022–הווה | Shoresy | נאט | תפקיד ראשי; 6 פרקים |
חוף הנסיך האראלד

| --- | --- |
אין תמונה חופשית
 מידע כללי
 על שם:  האראלד החמישי, מלך נורווגיה 
 סוג:  קו חוף 
 מידע נוסף
 קואורדינטות:  69°30′S 36°00′E﻿ / ﻿69.5°S 36°E﻿ / -69.5; 36
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף הנסיך האראלד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף הנסיך האראלד
 
חוף הנסיך האראלד (באנגלית: Prince Harald Coast) הוא חלק מחוף ארץ המלכה מוד שבאנטארקטיקה.
החוף מקיף את מפרץ לוצו-הולם בין חצי האי ריסר-לרסן, לבין נקודת הכניסה המזרחית של מפרץ לוצו-הולם.
החוף מצוי ממערב לחוף הנסיך אולף.
היסטוריה > גילוי החוף

החוף התגלה במהלך טיסת מחקר שנערכה ב-4 בפברואר 1937, על ידי ויגו וידרו (Viggo Widerøe), נילס רומנאס (Nils Romnaes) ואינגריד כריסטנסן (Ingrid Christensen), במסגרת משלחת החקר של לארס כריסטנסן, שחקרה את האזור בשנים 1937–1936.
היסטוריה > מקור השם

החוף נקרא על שמו של האראלד החמישי (לימים מלך נורווגיה), בנו התינוק של אולף החמישי שהיה באותה עת נסיך הכתר של נורווגיה (ולימים מלך נורווגיה) - אשר על שמו נקרא החוף הסמוך.
הערות שוליים

1 2 3 4 5  מידע גאוגרפי והיסטורי
| אנטארקטיקה |
| --- | --- | --- |
| היסטוריה | העידן ההרואי של חקר אנטארקטיקה • המשלחת האנטארקטית הבלגית • המשלחת השוודית לאנטארקטיקה • משלחת הקוטב הדרומי • משלחת טרה נובה • אמנת אנטארקטיקה |  |
| תביעות טריטוריאליות |  ארץ אדלי •  אנטארקטיקה הארגנטינאית • אוסטרליה הטריטוריה האנטארקטית האוסטרלית •  הטריטוריה האנטארקטית הבריטית • צ'ילה אנטארקטיקה צ'ילנה • ניו זילנד שטח חסות רוס • ברזיל "אזור האינטרסים" של ברזיל באנטארקטיקה • נורווגיה ארץ המלכה מוד ואי פטר הראשון •  שוואביה החדשה (1939–1945) • ארץ מרי בירד |  |
| --- | --- |
בקרת זהויות :  NLI: 987007536367405171  LCCN: sh85106717  VIAF: 315527027   WorldCat (עם VIAF): 315527027
חוף העבדים

מפה משנת 1729 המציגה את חוף העבדים בחלקה התחתון של המפה.
מפה משנת 1914 המציגה את חוף העבדים.
חוף העבדים הוא שמו ההיסטורי של אזור במערב אפריקה, לחופי מפרץ בנין. האזור נקרא על שם מוצר הייצוא העיקרי שלו - עבדים שחורים שנשלחו לאיים הקריביים ולארצות הברית במהלך המאה ה-16 ועד שלהי המאה ה-19. אזורים סמוכים נקראו אף הם על שם מוצרי הייצוא העיקריים שלהם - חוף הזהב, חוף השנהב וחוף הפלפל (אשר ייצאו זהב, שנהב ופלפל בהתאמה).
היסטוריה

סחר העבדים באפריקה החל בעת העתיקה. עבדים אפריקאים נלקחו למצרים העתיקה ולאימפריה הרומית. ניתן לתארך את ראשית סחר העבדים הטרנס אטלנטי לשנת 1670 (התקופה ממנה קיימים מסמכים אירופאים המתעדים סחר זה).
הסחר הגיע לשיאו במהלך המאה ה-18 והמאה ה-19 כאשר נעשה שימוש בעבדים אלה ברחבי האימפריה הבריטית והאימפריה הפורטוגזית וכן עבדים רבים נלקחו לברזיל ולארצות הברית. בתקופה זו כשלושה מיליון עבדים שחורים הוצאו מאפריקה, כשהם מובלים באוניות מאזור חוף העבדים (וחופים אחרים במערב אפריקה) לשוקי העבדים באמריקה. העבדים הוסעו בתנאים קשים, ורבים מהם לא שרדו את המסע. לבד מאלו שמתו בספינה מתו רבים אחרים במהלך המסע הכפוי בתוך אפריקה.
ראו גם

חוף הזהב
חוף השנהב
סחר העבדים האטלנטי
הערות שוליים

↑  הכוונה היא לגרעיני הצמח aframomum melegueta ממשפחת הזנגבילאים, הידועים גם כגרגרי גן העדן או פלפל גיאנה.
↑   Patrick Manning, "The Slave Trade: The Formal Demographics of a Global System" in Joseph E. Inikori and Stanley L. Engerman (eds), The Atlantic Slave Trade: Effects on Economies, Societies and Peoples in Africa, the Americas, and Europe (Duke University Press, 1992), pp. 117–44, online at pp. 119–120.
טראבל שוטינג

טראבל שוטינג (באנגלית: Troubleshooting, בעברית: איתור תקלות) הוא צורה לפתרון בעיות המיושמת בדרך כלל במוצרים או תהליכים כושלים. המדובר הוא בחיפוש לוגי מערכתי למקור הבעיה, כדי שתוכל להיפתר והמוצר או התהליך יפעלו שוב. 
טראבל שוטינג נדרש לפיתוח ותחזוקת מערכות מורכבות, כאשר לתסמיני בעיות יכולות להיות סיבות שונות. טראבל שוטינג נמצא בשימוש בתחומים רבים כהנדסה, ניהול מערכות, אלקטרוניקה, תיקון כלי רכב, ואבחון רפואי. 
מטרת הטראבל שוטינג היא זיהוי תקלות או תסמינים שלהם במערכת נתונה, וניסיון מקדים יכול לסייע בכך. קביעת מקור הבעיה בטראבל שוטינג היא תהליך של הוכחה בדרך השלילה - צמצום גורמים אפשריים למקור הבעיה במטרה להגיע לסיבות המקור.  בסוף הטראבל שוטינג יש לוודא שפתרון התקלה הביא אכן לפעילות חוזרת ורגילה של הדבר הנבדק.
הגדרה

בעיה האמורה להיות מזוהה בתהליך טראבל שוטינג, היא או תסמין או מקור הבעיה. מציאת התסמין עשויה להוביל באופן ישיר למקור הבעיה, או לתהליך חוזר של טראבל שוטינג, כשטווח האפשרויות הנבדקות מצטמצם לבעיות האפשריות בהקשר לתסמין שהתגלה. מקור הבעיה היא הגורם הישיר לכשל בפעילות, וזיהויו יביא לנקיטת הצעדים הדרושים לפתרון הבעיה.
ראו גם

פתרון בעיות
| --- | --- |
בקרת זהויות :  GND: 4016615-6 
ערך זה הוא קצרמרבנושא הנדסה. אתם מוזמנים לתרום לוויקיפדיה ו.
יוהאן קזימיר, רוזן פפאלץ-קלבורג

יוהאן קזימיר, רוזן פפאלץ-קלבורג (בגרמנית: Johann Kasimir von Pfalz-Zweibrücken-Kleeburg; ‏20 באפריל 1589 – 18 ביוני 1652), היה אביו של קרל העשירי גוסטב, מלך שוודיה.
ביוגרפיה

יוהאן קזימיר נולד ב-20 באפריל 1589 בצווייבריקן, ליוהאן הראשון, רוזן פפאלץ-צווייבריקן ולמגדלנה מיוליך-קלווה-ברג, בתם של וילהלם, דוכס יוליך-קלווה-ברג ומריה מאוסטריה, דוכסית יוליך-קלווה-ברג. בשנת 1591 קבע אביו כי לאחר מותו יקבל יוהאן קזימיר את אזור קלבורג, אולם לאחר מותו בשנת 1604 ירש אחיו יוהאן השני, רוזן פפאלץ-צווייבריקן את עיקר הנחלה, ובשנת 1611 סוכם כי יוהאן קזימיר יישאר רק עם התואר וטירת קלבורג, ואילו אחיו ייתן לו קצבה שנתית של 3,000 פלורינים, וכך סוכם גם עם אחיהם פרידריך קזימיר, רוזן פפאלץ-לנדסברג.
ב-11 ביוני 1615 התחתן יוהאן קזימיר עם קתרינה, נסיכת שוודיה, בתם של קרל התשיעי, מלך שוודיה ומריה מפפאלץ-זימרן, ממנה נולדו לו 8 ילדים.
לאחר מותו של גיסו גוסטב השני אדולף, מלך שוודיה בשנת 1632 במהלך קרב ליצן, עלתה לשלטון בתו כריסטינה, מלכת שוודיה, אשר נתמכה על ידי אקסל אוקסנסטירנה, ועד מהרה החלה בהרחקת יוהאן קזימיר ומשפחתו מהחצר. בשנת 1644 הרחיקה כריסטינה את אוקסנסטירנה מחצרה בתמיכת יוהאן קזימיר ובניו, ובשנת 1647 מינתה את בנו של יוהאן קזימיר קרל גוסטב לגנרליסימו של הצבא השוודי. בשנת 1649 מונה קרל גוסטב לנסיך הכתר, ובשנת 1654 הוא עלה לשלטון כקרל העשירי גוסטב, מלך שוודיה, אולם יוהאן קזימיר לא זכה לראות זאת, בעקבות מותו ב-18 ביוני 1652.
משפחתו

ב-11 ביוני 1615 התחתן יוהאן קזימיר עם קתרינה משוודיה, רוזנת פפאלץ-קלבורג, בתם של קרל התשיעי, מלך שוודיה ומריה מפפאלץ-זימרן, ממנה נולדו לו 8 ילדים:
כריסטינה מגדלנה מפפאלץ-צווייבריקן (1616–1662), התחתנה עם פרידריך השישי, מרקיז באדן-דורלאך
קרל פרידריך מפפאלץ-צווייבריקן (1618–1619)
אליזבת אמליה מפפאלץ-צווייבריקן (1619–1628)
קרל העשירי גוסטב, מלך שוודיה (1622–1660), התחתן עם הדוויג אלאונורה מהולשטיין-גוטורפ
מריה יופרוסינה מפפאלץ-צווייבריקן (1625–1687), התחתנה עם מגנוס גבריאל דה לה גרדי
אלאונורה קתרינה מפפאלץ-צווייבריקן (1626–1692), התחתנה עם פרידריך, רוזן הסן-אשווגה
אדולף יוהאן הראשון, רוזן פפאלץ-קלבורג (1629–1689), התחתן עם אלזה ביאטה ברהה, ולאחריה התחתן עם אלזה אליזבת ברהה
יוהאן גוסטב מפפאלץ-צווייבריקן (1630)
יוזף הוך

| --- | --- |
 לידה:  3 במאי 1815 פרנקפורט 
 פטירה:  19 בספטמבר 1874 (בגיל 59) פרנקפורט, הקיסרות הגרמנית 
 מדינה:  הקיסרות הגרמנית 
 מקום קבורה:  בית הקברות המרכזי של פרנקפורט 
 www.dr-hochs.de
 
יוזף פאול יוהנס הוֹך (בגרמנית: Joseph Paul Johannes Hoch;‏ 3 במאי 1815 – 19 בספטמבר 1874) היה עורך דין ופטרון אמנויות גרמני. הוך ציווה את הונו לקרן קונסרבטוריון הוך ובשנת 1878 נוסד הקונסרבטוריון בפרנקפורט. אחרי לייפציג וברלין, זה הקונסרבטוריון השביעי בדירוג הוותק בגרמניה. יוזף הוך נולד ומת בפרנקפורט על מיין.
חייו

משפחתו של הוך התגוררה בפרנקפורט במשך דורות ומנתה בין חבריה שופטי שלום וסנאטורים. יוזף החל ללמוד נגינה בפסנתר ובכינור בגיל צעיר. כמו אביו לפניו, למד משפטים וקיבל תואר דוקטור למשפטים.
הוך ירש ממון רב משני צדי משפחתו. בגיל צעיר החליט, על פי המופת של הבנקאי יוהאן פרידריך שטדל, להוריש לעירו סכום כסף להקמת מכון ללימודי אמנויות. לפני מסע לאנגליה בשנת 1843, ערך גרסה ראשונה של צוואה בכוונה זו, שאותה השלים ב-14 ביולי 1857. בצוואה בת 21 הסעיפים הניח לקרן הקונסרבטוריון כמיליון גולדמרק.
קברו של יוזף הוך נמצא בבית הקברות העירוני בפרנקפורט.
חוף הנסיכה מרתה

| --- | --- |

 מידע כללי
 על שם:  מרתה, נסיכת שוודיה 
 סוג:  קו חוף 
 מידע נוסף
 קואורדינטות:  72°00′S 7°30′W﻿ / ﻿72°S 7.5°W﻿ / -72; -7.5
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף הנסיכה מרתה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף הנסיכה מרתה
 
חוף הנסיכה מרתה (באנגלית: Princess Martha Coast) הוא חלק מחוף ארץ המלכה מוד שבאנטארקטיקה.
החוף שוכן בין קו אורך 05 ° E לבין השפך של קרחון סטאנקומב-וילס בקו אורך 0 20 ° W.
קו החוף כולו מוקף מדפי קרח עם צוקי קרח שגובהם 20 - 35 מטרים.
במקום התגלה מושבה גדולה של פינגווין קיסרי.
היסטוריה > גילוי החוף

החוף הוא החלק הראשון של אנטארקטיקה שהתגלה על ידי אדם אירופאי - החוף התגלה על ידי פביאן גוטליב פון בלינגסהאוזן ומיכאיל לאזארב בשנת 1820.
תחנת המחקר טרול ממוקם בסמוך לחוף.
היסטוריה > מקור השם

שמו של החוף ניתן לו על ידי קפטן הייאלמר ריסר-לרסן  אשר גילה במהלך טיסה את כף נורווגיה, וראה באותה עת את החוף, ומיפה אותו בטיסתו בפברואר 1930. החוף נקרא על שמה של מרתה, נסיכת הכתר של נורווגיה באותה עת.
לקריאה נוספת

M. Messick, John F. Splettstoesser, Peter Harrison and Maria Gavrilo, New breeding site for emperor penguins (Aptenodytes forsteri) on Princess Martha Coast, Queen Maud Land, East Antarctica, Volume 35, Issue 193 April 1999, pp. 156-157
הערות שוליים

↑  מידע גאוגרפי והיסטורי
↑  M. Messick, John F. Splettstoesser, Peter Harrison and Maria Gavrilo, New breeding site for emperor penguins (Aptenodytes forsteri) on Princess Martha Coast, Queen Maud Land, East Antarctica, Volume 35, Issue 193 April 1999, pp. 156-157
↑  ככל הנראה אנטארקטיקה התגלתה לראשונה על ידי ספן מאורי במהלך המאה ה-7.
| אנטארקטיקה |
| --- | --- | --- |
| היסטוריה | העידן ההרואי של חקר אנטארקטיקה • המשלחת האנטארקטית הבלגית • המשלחת השוודית לאנטארקטיקה • משלחת הקוטב הדרומי • משלחת טרה נובה • אמנת אנטארקטיקה |  |
| תביעות טריטוריאליות |  ארץ אדלי •  אנטארקטיקה הארגנטינאית • אוסטרליה הטריטוריה האנטארקטית האוסטרלית •  הטריטוריה האנטארקטית הבריטית • צ'ילה אנטארקטיקה צ'ילנה • ניו זילנד שטח חסות רוס • ברזיל "אזור האינטרסים" של ברזיל באנטארקטיקה • נורווגיה ארץ המלכה מוד ואי פטר הראשון •  שוואביה החדשה (1939–1945) • ארץ מרי בירד |  |
יוזף ילינק

| --- | --- |
אין תמונה חופשית
 לידה:  30 בדצמבר 1966 (בן 57) קוטנה הורה, צ'כיה 
 עמדה:  קלע
 גובה:  1.96 מטרים
 דראפט:  לא נבחר, 1988
 
יוזף ילינק (נולד ב-30 בדצמבר 1966) הוא כדורסלן צ'כי ומאמן כדורסל צ'כי. כדורסלן צ'כי דויד ילינק הוא בנו.
קריירה

דויד ילינק נולד בקוטנה הורה. הוא שיחק שנים רבות במועדון "ברנו". במדי המועדון הוא זכה ארבע פעמים באליפות צ'כוסלובקיה (1986, 1987, 1988 ו-1990). בנוסף לכך הוא היה פעמיים אלוף צ'כיה כאשר שיחק בקבוצות אחרות (1996, 1999). הוא שיחק מספר פעמים במסגרות אירופאיות בעקבות זכיית קבוצתו באליפות. יוזף ילינק נכלל מספר פעמים בנבחרת הליגה ו-6 פעמים היה הקלע המצטיין של העונה.
בשנים 1991-1993 הוא שיחק באוסטריה וזכה באליפות המדינה.
יוזף ילינק היה חבר בנבחרת צ'כוסלובקיה בכדורסל במשך שנים. בשנת 1987 הוא זכה איתה במקום השמיני באליפות אירופה.
לאחר סיום קריירה כדורסלן הוא חזר לברנו והחל בקריירת מאמן עד לשנת 2010.
יוזף לודוויג פון ארמנספרג

הרוזן יוזף לודוויג פון ארמנספרג (בגרמנית: Joseph Ludwig, Graf von Armansperg;‏ 28 בפברואר 1787 – 3 באפריל 1853) שירת כשר הפנים והאוצר (1826-1828) וכשר החוץ והאוצר (1828-1831) בממשלת בוואריה בזמן מלכותו של לודוויג הראשון מלך בוואריה. יוזף לודוויג פון ארמנספרג היה מונרכיסט ליברלי ובעל תפיסות כלכליות שמרניות.
ב-1832, כאשר הוצע כתר יוון לאוטו, בנו בן ה-17 של המלך לודוויג, מינה המלך את ארמנספרג לראש מועצת העוצרים ולראש הממשלה של הממלכה החדשה. החברים הנוספים במועצת העוצרים היו קרל פון אבל (Karl von Abel) וגאורג לודוויג פון מאורר (Georg Ludwig von Maurer), עימם התעמת ארמנספרג לעיתים תכופות. כשהגיע המלך לבגרות, ב-1835, מונה ארמנספרג למזכירו הראשי, אך כונה בפי העיתונות היוונית בשם ראש-הממשלה. עם חלוף הזמן נעשה פון ארמנספרג שחקן כמעט עצמאי בפוליטיקה היוונית, ויותר ויותר מצא עצמו מתעמת עם המלך אליו נשלח לייעץ ולסייע. המצב הגיע לשיאו כאשר אוטו שהה בבוואריה לרגל נישואיו לאמליה מלכת יוון; הוא גילה אז, כי רופאו שולח איגרות לאביו המלך, ככל הנראה לבקשת אמרנספרג, בהן הוא מתואר כמופרע.
ב-1837 הדיח אוטו את אמרנספרג ממשרתו והוא שב אל ביתו ב- Schloss Egg bei Deggendorf שבנידרבאיירן (Niederbayern). ארמנספרג מת ב-1853.
הערות שוליים

↑  Iustus Perthes: . Band 41. Perthes, Gotha 1868, S. 28 (eingeschränkte Vorschau in der Google-Buchsuche).
| --- | --- |
בקרת זהויות :  BnF: cb162969949 (data)  GND: 11864582X  ISNI: 0000 0000 2010 8247  NTA: 070240833  VIAF: 805561   WorldCat (עם VIAF): 805561
יוהאן קזימיר, דוכס סקסוניה-קובורג

| --- | --- |

 לידה:  12 ביוני 1564 גותה, דוכסות סקסוניה (1547–1572)  
 פטירה:  16 ביולי 1633 (בגיל 69) קובורג, דוכסות סקסוניה-קובורג  
 מקום קבורה:  Pfarrkirche 
 השכלה:  אוניברסיטת לייפציג 
 בן או בת זוג:  Anna of Saxony (16 בינואר 1586–?) מרגרטה מבראונשווייג-לינבורג (16 בספטמבר 1599–?) 
 
יוהאן קזימיר, דוכס סקסוניה-קובורג (בגרמנית: Johann Casimir von Sachsen-Coburg;‏ 12 ביוני 1564 – 16 ביולי 1633) היה הדוכס של סקסוניה-קובורג. הוא היה צאצא של הענף הארנסטיני של בית וטין. תחת שלטונו, עיר המגורים קובורג שגשגה עם הקמת מבנים רבים שלאדריכלות הרנסאנס שנשארו עד היום.
ביוגרפיה > ראשית חייו

יוהאן קזימיר נולד בטירת גרימנשטיין בגותה ב-12 ביוני 1564 כאמצעי מבין שלושת בניו של יוהאן פרידריך השני, דוכס סקסוניה ואשתו אליזבת, רוזנת פפאלץ-זימרן-שפונהיים. בגלל הסנקציות של האימפריה הרומית הקדושה (Reichsexekution) נגד גותה, אביו איבד ב-15 באפריל 1567 את נחלותיו וחירותו. אחר כך התגורר יוהאן קזימיר עם אחיו, פרידריך היינריך (שנפטר ב-1572 בגיל 11) ויוהאן ארנסט ואמם, תחילה באייזנך, אחר כך בחצרו של דודו יוהאן וילהלם, האפוטרופוס של הילדים, בוויימאר, ולבסוף באייזנברג, תורינגיה. בשנת 1570 החזירה דיאטת שפייר לאחים את הזכויות והפריבילגיות של אביהם. שנתיים לאחר מכן, בקיץ 1572, עברה אמם לאוסטריה כדי להצטרף לבעלה בשבי. כמה חודשים לאחר מכן, ב-6 בנובמבר 1572, זכו שני בניה על ידי חלוקת ארפורט בדוכסות סקסוניה-קובורג-אייזנך. הנסיכות כללה אזורים דרומיים ומערביים של תורינגיה, כולל הערים אייזנך, גותה והילדבורגהאוזן. האפוטרופוסים הנוספים של הילדים היו יוהאן גאורג, הנסיך הבוחר מברנדנבורג (מאז 1578 גאורג פרידריך, מרקיז ברנדנבורג-אנסבך) והסב מצד האם, פרידריך השלישי, הנסיך הבוחר מפפאלץ, וגם אויבו של אביו, אוגוסט, הנסיך הבוחר מסקסוניה, שפיקח על חינוכו של יוהאן קזימיר וכן על העוצרות של הנסיכות החדשה בקובורג. יוהאן קזימיר ואחיו עברו לקובורג ב-5 בדצמבר 1572. שומריו חתמו בשם יוהאן קזימיר על נוסחת הקונקורד (Konkordienformel) משנת 1577 ועל ספר הקונקורד (Konkordienbuch) משנת 1580, שתי ההצהרות המוסמכות של האמונה הלותרנית.
בין 1578 ל-1581 למד יוהאן קזימיר באוניברסיטת לייפציג . ב-6 במאי 1584 הוא התארס, ללא הסכמת אביו, עם אנה, בתו של אוגוסט מסקסוניה, לה נישא ב-16 בינואר 1586 בדרזדן . רק לאחר מותו של אוגוסט מסקסוניה ב-11 בפברואר 1586, היה הדוכס יוהאן קזימיר בגיל 22 מסוגל לקבל על עצמו עם אחיו יוהאן ארנסט את ממשלת נסיכותו.
ביוגרפיה > שלטונו

בשנת 1596 חילקו האחים את נסיכותם לשניים. יוהאן ארנסט קיבל את דוכסות סקסוניה-אייזנך ויוהאן קזימיר המשיך לשלוט לבדו בקובורג. המחוזות שלו הורכבו מהמחוזות של קובורג עם תת-המחוזות לאוטר, רודך וגסטונגהאוזן ביי זוננפלד, הלדבורג עם תת-מחוז של הילדבורגהאוזן, רמהילד, אייספלד, שאלקאו, זונברג, נוישטאדט, נויהאוס, מונשרדן וזונפלד.
תחת יוהאן קזימיר, לעיר מגוריו, קובורג, הייתה פסגה תרבותית ראשונה עם דחיפה לבנייה. שלוס ארנבורג נבנה מחדש בסגנון הרנסאנס כ-Stadtschloss (טירת העיר). שלוס קלנברג לשעבר, הורחב לבקתת ציד; הקפלה שלו נחנכה בשנת 1618 כהקדש הפרוטסטנטי הראשון בקובורג. ה-Veste Coburg הוסבה למצודה דוכסית, והארסנל וכן מבני הממשלה (Stadthaus) נבנו מחדש ב-Marktplatz (כיכר השוק). בנוסף, הוא הקים את הגימנסיה Casimirianum, הרחיב את ספריית הטירה כך שתכלול את ירושת אוספי הספרים שלו ובשנת 1603 שכר את המלחין מלכיאור פרנק כמנהל המוזיקה של הופקפלמייסטר. משק הבית של חצר הדוכסות החזיק לזמן מה 213 אנשים ו-130 סוסים.
מבחינה פוליטית הצליח יוהאן קזימיר לגרום ל-Reichsritterschaft (קהילת האבירים הקיסריים) להיכנע לריבונותו על ידי הבטחת סמכות השיפוט על אחוזות המדינה שלהם. הוא הוציא את הפקודה להקים את הכנסייה הלותרנית הממלכתית עם הדוכס בתור summus episcopus (בלטינית, "הבישוף העליון"), הטקטיקה שאומצה מאוחר יותר על ידי רבות ממדינות תורינגיה. כסמכות העליונה היחידה של צדק ודת בנסיכות, הוא בנה בקובורג בשנת 1589 בית משפט מיוחד לאצילים, בית משפט לערעורים), שופנשטול (בית משפט לצדק) ובשנת 1593 הוסיף עבור הכנסייה הלותרנית, קונסיסטוריה, שכיסתה גם את סקסוניה-ויימאר אך נשארה בינה.
מעל לכל, הוא בנה, בתור הליבה של ממשלתו של קובורג, מנגנון אדמיניסטרטיבי, שהתקיים לאחר מותו ושרד תהפוכות פוליטיות רבות. יוהאן קזימיר הצליח להישאר נייטרלי במלחמת שלושים השנים עד 1631. לאחר שהצטרף לצד הפרוטסטנטי תחת שוודיה, ביצעו הכוחות הקיסריים והבוואריים בפיקודו של ולנשטיין את כיבוש קובורג ואת המצור הלא מוצלח של הוסט בשנת 1632.
בתקופת שלטונו, משפטי המכשפות והשריפות היו בשיאם. הוא אפשר ל-178 משפטי מכשפות להמשיך. בשנת 1593 התגרש הדוכס יוהאן קזימיר מאשתו הראשונה בשל ניאוף ולאחר מכן הוא החזיק אותה בשבי עד מותה ב"ווסטה". בשנת 1599, הוא התחתן עם מרגרט, בתו של וילהלם, דוכס בראונשווייג-לינבורג.  יוהאן קזימיר מת בקובורג ב-16 ביולי 1633. מכיוון שהיה ערירי, נחלתו נפלה לאחיו יוהאן ארנסט, דוכס סקסוני-אייזנך.
הערות שוליים

↑  (de) Cf. Bekenntnisschriften der evangelisch-lutherischen Kirche de:BSLK (Confessions of the Evangelical Lutheran Church), p. 15 and p. 763.
↑  Klüglein, Norbert (1991). Coburg Stadt und Land (German). Verkehrsverein Coburg.
↑  (de) Das fürstliche Beilager Herzog Johann Casimirs auf Schloss Heldburg und in Coburg (The Princely Nuptials (wedding) of Duke John Casimir at the Heldburg Castle and in Coburg), see: Norbert Klaus Fuchs: Das Heldburger Land – ein historischer Reiseführer (The Land of Heldburg – a Historical Guide); Bad Langensalza, Verlag Rockstuhl, 2013, מסת"ב 978-3-86777-349-2
| --- | --- |
בקרת זהויות :  NLI: 987011854986705171  PLWABN: 9810682436405606  GND: 118883151  ISNI: 0000 0000 6127 6503  LCCN: n91013258  NKC: jo2015890563  NTA: 07457440X  SUDOC: 170509028  VcBA: 495/67516  VIAF: 280425246   WorldCat (עם VIAF): 280425246 
פסל של הדוכס יוהאן קזימיר בקאזימיראנום
בנייני ממשלה, כיום ה-Stadthaus (בית עירוני), ב-Marktplatz (כיכר השוק)
חי-כיף

| --- | --- |

 סוג:  גן חיות
 מיקום:  ישראל ראשון לציון, ישראל
 תקופת הפעילות:  1988–הווה (כ־36 שנים)
 שטח:  40 דונם
 מספר מינים:  132
 מספר פרטים:  700
 בעלות:  עיריית ראשון לציון
 מנהל:  ורד גבאי
 וטרינר ראשי:  אפי וגשל
 קואורדינטות:  31°58′30″N 34°47′21″E﻿ / ﻿31.975111111111°N 34.789027777778°E﻿ / 31.975111111111; 34.789027777778
 חי-כיף - האתר הרשמי
  מפת מיקום  מפה דינמית   (למפת גוש דן מוגדלת) חי-כיף(למפת גוש דן רגילה) חי-כיף(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חי-כיף(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חי-כיף  he חי-כיףhe חי-כיףמפת  __ ראשון לציון (in English: Rishon LeZion)  __ בית דגן (in English: Beit Dagan) [‌גוש דן וסביבותיו‌]מצפון: __ חולון (in English: Holon), __ בת ים (in English: Bat Yam) ממזרח: __ מועצה אזורית שדות דן (in English: Sdot Dan Regional Council) מדרום: __ באר יעקב (in English: Be'er Ya'akov), __ נס ציונה (in English: Ness Ziona), __ מועצה אזורית גן רווה (in English: Gan Raveh Regional Council) ממערב: הים התיכון (in English: PAM) תחום בתוך שטח העיר: __ שפד"ן (in English: Shafdan) tabBackground:;tabBorder:#aaa;defaultTab:0;
 
סמליל גן החיות הקודם
קבוצת פלמינגואים בחי כיף
קוף עכביש שחור-ראש בגן
אליגטורים בחי כיף
קנגורו אדום בגן
לוטרות בחי כיף
טווס מצוי מסתובב בחי כיף
ג'ירפה, ראמי סהרה וזברות בחצר האפריקנית
ברבור לבן בחי כיף
חי-כיף הוא גן חיות ומרכז לימודי הפועל מאז שנת 1988 בראשון לציון. החי-כיף נועד לשמש לצד גן החיות גם כמרכז בילוי לילדים וטף, ובחגי ישראל ובחופשות נערכות בו פעילויות לילדים ולגיל הרך.
היסטוריה

החי-כיף הוקם בשנת 1988 ביזמה משותפת של עיריית ראשון לציון והחברה העירונית לתרבות, ספורט ונופש.
כיום יש בחי-כיף כ־700 בעלי חיים ממינים שונים, מתוכם לפחות 10 מינים השייכים לקטגוריה של בעלי חיים בסכנת הכחדה.
החי-כיף מארח למעלה מ-130,000 מבקרים בשנה ולפחות מחציתם מגיעים מערים שונות ברחבי המדינה.
בגן יש משק חי ובו עיזים וכבשים שניתן ללטף, בנוסף לארנבייה, והוא גם מאכלס את להקת הפלמינגו היחידה בארץ שמתרבה.
בפברואר 2019 הועברו האריות הברברים והטיגריסים הסיבירים לחי פארק בקריית מוצקין.
תצוגות ובעלי החיים בגן > שביל הדורסים

עקב עיטי
דיה שחורה
אוח עיטי - 2 נקבות ו-2 זכרים שנפצעו בטבע.
כלוב פתוח של לוטרה חסרת-טופר אסייתית - 6 פרטים.
תצוגות ובעלי החיים בגן > שביל הקופים

קוף סוואנה ירוק
קולובוס גרזה
בבון מצרים
טמרין לבן-קודקוד
קוף סנאי מצוי
מקוק זנב-חזיר דרומי
תצוגות ובעלי החיים בגן > כלוב הלמורים

הכלוב הוקם ב-2023 ואפשר להיכנס ולצפות הלמורים הם:
למור זנב-טבעת
למור צווארון אדום - 4 פרטים
למור צווארון שחור לבן - 2 פרטים
למור חום
תצוגות ובעלי החיים בגן > שביל טורפים קטנים

תן זהוב - זוג
חתול ביצות - זוג
שועל מצוי - נקבה אחת
שועל צוקים
חתול בר - זוג
תצוגות ובעלי החיים בגן > החצר האוסטרלית

אמו
קנגורו אדום
וולבי אדום-צוואר
תצוגות ובעלי החיים בגן > החצר האפריקנית

ראם סהרה
זברה מצויה
תאו מים - שני זכרים בשם "ברונו" ו"נארו"
לצד החצר האפריקנית יש 3 פרטים של צב יבשה דורבני.
תצוגות ובעלי החיים בגן > החצר המגודרת

מארה פטגונית
צב יבשה מצוי
בתצוגה נפרדת זכר פקארי הצווארון.
תצוגות ובעלי החיים בגן > האגם הגדול

קוף עכביש שחור-ראש
ברבור מצוי
ברבור שחור
ברכייה
שקנאי לבן
יאורית מצרית
מנדרין סיני
ברווז עצים
מגלן קדוש אפריקני
חסידה לבנה
קורמורן גדול
ליד האגם ישנה תצוגת להקת פלמינגו מצוי.
כלוב של אליגטור אמריקני - 5 פרטים
תצוגות ובעלי החיים בגן > כלוב הפרסתנים

יעל נובי
צבי ארץ-ישראלי
אייל נקוד
עבדקן הרעמה
אייל אדמוני
שפן סלעים
לצידם ישנם כלובים של חוטמן אדום, של עטלף פירות מצוי ושל דורסי לילה: זכר ינשוף עצים שנפצע בטבע וזוג תנשמות לבנות.
תצוגות ובעלי החיים בגן > בריכת הצבים

צבגון אדום-אוזן
צב ביצה מצוי
מאחורי הבריכה ישנו משק חי בשם "חוות הכבשים והעיזים", אותם ניתן ללטף ולהאכיל.
תצוגות ובעלי החיים בגן > כלובי הציפורים

אפרור אפריקני
ארה כחולה-צהובה
אמזונה צהובת מצח (Amazona ochracephala)
ארה ארגמנית
דררה מצויה
הבני ורוד-פנים
טווס הודי
טוראקו ליווינגסטון (Tauraco livingstonii)
יונת הסלע
פנינייה
קוניור השמש
נימפית מצויצת
עורבני שחור כיפה
קקדו צהוב-ציצית
קקדו ערום-עין (Cacatua sanguinea)
קקדו מולוקי
תוכון מצוי
תוכי נזירי
תרנגול בנקיבה
תצוגות ובעלי החיים בגן > פינת הליטוף

פינת הליטוף פתוחה בשבתות וחגים ובה:
ארנבון מצוי
שרקן
צ'ינצ'ילה ארוכת זנב
חמוס מבאיש
תצוגות ובעלי החיים בגן > שביל הזוחלים

פיתון בורמזי
רב-חנק מלכותי
פיתון סלעים אפריקני
איגואנה ירוקה
זעמן מלכותי מצוי
טגו ארגנטינאי
זעמן חלב אלמוגי (Lampropeltis triangulum)
חומט כחול לשון מצוי (Tiliqua scincoides)
חרדון מזוקן מזרחי (Pogona barbata)
טרנטולות
תיקן לוחש
יהודית ושפחתה עם ראש הולופרנס (מנטניה)

| --- | --- |

 מידע כללי
 צייר:  אנדראה מנטניה
 תאריך יצירה:  בין השנים 1495–1500
 טכניקה וחומרים:  טמפרה על לוח עץ
 ממדים בס"מ
 רוחב:  18.1 מ"מ 
 גובה:  30.1 מ"מ 
 נתונים על היצירה
 מספר יצירה:  1942.9.42 (הגלריה הלאומית לאמנות) 
 מיקום:  הגלריה הלאומית לאמנות וושינגטון שבארצות הברית
 
יהודית ושפחתה עם ראש הולופרנס (באיטלקית: Giuditta e l'ancella con la testa di Oloferne) הוא ציור טמפרה מעשה ידי הצייר אנדראה מנטניה, שצויר בין השנים 1495–1500 ומתאר את יהודית ושפחתה עם ראשו הכרות של הולופרנס. היצירה מוצגת בגלריה הלאומית לאמנות בוושינגטון.